Áhættustjórnun er vaxandi þáttur í rekstri fyrirtækja og stjórnendur eru farnir að beita áhættuvörnum og stýringu í meira mæli en áður. Markmið og tilgangur þessarar skýrslu er að komast að því hvernig áhættustýringu er háttað í íslenskum fyrirtækjum. Fyrir valinu urðu tvö ólík íslensk fyrirtæki, bæði að stærð og í ólíkum atvinnugeirum. Kannað var hvernig áhættustjórnun fer fram í þessum félögum. Megin niðurstöður gefa til kynna að áhættustýring sé frekar til staðar í stærri fyrirtækjum á Íslandi, en fram koma vísbendingar um að hún sé notuð í minna mæli í smærri fyrirtækjum. Við vinnslu verkefnisins var stuðst við bækur, skýrslur og greinar um áhættuvarnir og stjórnun. Einnig var stuðst við ársskýrslur nokkurra fyrirtækja og netið einnig notað til upplýsingaöflunar.
Viðskiptafræði, Áhættustjórnun, Afleiður
Networked Digital Library of Theses and Dissertations